પોલીસ તપાસમાં ખુલેલી વિગતો મુજબ, ગૌરવ, વૃષભ અને યામિની સહિત છ મિત્રો સ્કૂલકાળથી મિત્રો છે. ગૌરવને માર્ચ-2017માં ઈસનપુરમાં જ એન્જિનિયરિંગનો અભ્યાસ પૂરો કરી ચૂકેલી પીડિતા સાથે કોમ્પ્યૂટર ક્લાસમાં આવતી પીડિતા સાથે દોસ્તી થઈ હતી. પાર્ટી કલ્ચરમાં માનતાં આ ગ્રુપમાં પીડિતા પણ ભળી ગઈ. ગૌરવ અને પીડિતા વચ્ચે સંબંધોનો છોછ ન રહ્યો. બન્ને પરણવા ઈચ્છતા હતા. ગૌરવ પણ લગ્ન કરવા ઈચ્છતો હતો પણ પિતાએ ના પાડી. આ મામલે આંતરિક ખટરાગ શરૂ થયો. દસ દિવસ પહેલાં ગૌરવે ‘પપ્પા આપણા લગ્નની ના પાડે છે’ તેવી વાત કરી હતી. સ્વાભાવિક રીતે જ ગૌરવે લગ્નની ખાતરી આપ્યા પછી ‘બેવફાઈ’ કર્યાની લાગણી જન્મી.